

**UZAICINĀJUMS PIEDĀVĀJUMA IESNIEGŠANAI TIRGUS IZPĒTEI**

VAS „Latvijas dzelzceļš” veic tirgus izpēti **“Skuju koka materiālu iegāde”** (turpmāk – tirgus izpēte).

Tirgus izpētes priekšmets un apjoms: saskaņā ar tehnisko specifikāciju (1.pielikums) ar piegādi Altonavas iela 16, Rīga.

Darbu izpildes termiņš: Pilnā apjomā izpildīto preču piegādes sniegšanas termiņš - **desmit kalendāro dienu laikā** no līguma abpusējas parakstīšanas brīža.

Samaksas nosacījumi: Pēc preču piegādes pilnā apjomā (nodošanas un pieņemšanas akta abpusējas parakstīšanas datums), 30 (trīsdesmit) kalendāra dienu laikā no rēķina saņemšanas dienas.

Garantijas termiņš: materiāliem - maksimāli iespējamais, bet ne mazāk kā 2 (divi) gadi no materiālu pieņemšanas dokumenta parakstīšanas dienas.

Piedāvājuma cenā (2.pielikums) jābūt iekļautām absolūti visām izmaksām, kas saistītas ar preču piegādi, ņemot vērā tehnisko specifikāciju noteikto, tai skaitā darbu organizēšanas izmaksas, transportēšanas izmaksas, personāla un administratīvās izmaksas, muitas, atmuitošanas, dabas resursu, sociālais u.c. nodokļi (izņemot PVN), saskaņā ar Latvijas Republikas tiesību aktiem, apdrošināšanai, pieskaitāmās izmaksas, ar peļņu un riska faktoriem saistītās izmaksas, neparedzamie izdevumi u.tml.

Kvalifikācijas prasības pretendentiem – atbilstoši 3.pielikumam.

Lūdzam Jūs līdz **2025.gada 11.aprīlim** **plkst. 10.00** iesniegt komercpiedāvājumu ar paraksttiesīgās personas parakstu, nosūtot to uz e-pastu: natalja.trosina@ldz.lv (parakstītu un ieskenētu kopijas formā vai parakstītu ar drošu elektronisko parakstu).

Pasūtītājs izslēdz pretendentu no turpmākās dalības tirgus izpētē, kā arī neizskata piedāvājumu jebkurā no šādiem gadījumiem:

 1. ja ir pasludināts pretendenta maksātnespējas process, apturēta pretendenta saimnieciskā darbība vai pretendents tiek likvidēts;

 2. ja ir konstatēts, ka pretendentam piedāvājuma iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi (tai skaitā valsts sociālās apdrošināšanas obligāto iemaksu parādi), kas kopsummā kādā no valstīm pārsniedz 150 EUR;

3. ja pretendents, tā darbinieks vai pretendenta piedāvājumā norādītā persona ir konsultējusi vai citādi bijusi iesaistīta iepirkuma dokumentu sagatavošanā;

4. ir konstatēts, ka uz pretendentu, kuram būtu piešķiramas līguma slēgšanas tiesības, ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kas kavētu līguma izpildi.

 Pasūtītājs, izmantojot publiskās datu bāzes un publiski pieejamo informāciju, var pārbaudīt un pārliecināties par pretendenta faktisko situāciju: vai uz tiem neattiecas minētie izslēgšanas nosacījumi. Pasūtītājs ir arī tiesīgs pieprasīt no pretendenta jebkurā brīdī iesniegt kompetentu institūciju izdotus dokumentus, kas apliecina, ka uz pretendentu neattiecas minētie izslēgšanas nosacījumi, īpaši gadījumos, ja minēto informāciju nav iespējams pārbaudīt publiski pieejamās datu bāzēs. Izslēgšanas noteikuma neattiecināmības pārbaudi tiek veikta piedāvājuma atvēršanas dienā un dienā, kad tiek pieņemts iepirkuma komisijas lēmums par tirgus izpētes rezultātu.

Kontaktpersona: tālr.29532413, e-pasts: aigars.gruguls@ldz.lv.

Šīs tirgus izpētes mērķis ir izvērtēt situāciju tirgū, apzināt finansiālajām iespējām atbilstošu pakalpojumu iegādi utt., un šis uzaicinājums piedāvājuma iesniegšanai nerada tā saņēmējam un LDz pienākumu nākotnē slēgt darījumu par Tirgus izpētē noteikto priekšmetu.

Uzaicinājumā minētos personas datus to saņēmējs drīkst apstrādāt tikai saskaņā ar Fizisko personu datu apstrādes likuma prasībām.

*Pielikumā:*

*1.pielikums: “TEHNISKĀS PRASĪBAS SKUJU KOKA MATERIĀLIEM”;*

*2.pielikums: “Komercpiedavājums”.*

*2.pielikums: “Kvalifikācijas prasības pretendentiem”.*